CELEX: 62018TN0379
Language: fi
Date: 2018-06-22 00:00:00
Title: Asia T-379/18: Kanne 22.6.2018 – WI v. komissio

24.9.2018   
            
            
               FI
            
            
               Euroopan unionin virallinen lehti
            
            
               C 341/16
            
         
      Kanne 22.6.2018 – WI v. komissio
      (Asia T-379/18)
      (2018/C 341/28)
      Oikeudenkäyntikieli: ranska
      
         Asianosaiset
      
      
         Kantaja: WI (edustajat: asianajajat T. Bontinck ja A. Guillerme)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan riidanalaiset päätökset
               
            
                  —
               
               
                  velvoittamaan Euroopan komission maksamaan [WI:lle] jälkeen jääneen puolison eläkettä
               
            
                  —
               
               
                  velvoittamaan Euroopan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa – joka koskee 16.8.2017 tehtyä Euroopan komission henkilökohtaisten etuuksien hallinto- ja maksutoimiston päätöstä, jolla kantajalta evättiin oikeus saada jälkeen jääneen eläkettä, sekä tämän päätöksen vahvistavaa päätöstä – tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu jälkeen jääneen puolison käsitettä koskevaan ilmeiseen arviointivirheeseen ja Euroopan unionin henkilöstösääntöjen (jäljempänä henkilöstösäännöt) liitteessä VIII olevan 1 d artiklan 2 kohdan ja 17 artiklan rikkomiseen, koska komissio on tulkinnut rajoittavasti ja virheellisesti henkilöstösäännöissä säädettyä jälkeen jääneen puolison käsitettä ja on hylännyt kantajan vaatimuksen, että hänelle on myönnettävä jälkeen jääneen puolison asema.
               
            
                  2)
               
               
                  Toinen kanneperuste, joka perustuu hyvän hallinnon periaatteen ja huolenpitovelvoitteen loukkaamiseen, koska kantajan mukaan komission olisi pitänyt ottaa huomioon esillä olevan asian poikkeukselliset olosuhteet tulkitessaan henkilöstösääntöjen liitteessä VIII olevaa 17 artiklaa siten, että kantajalla olisi jälkeen jääneen puolison asemansa perusteella täysi oikeus eläkkeeseen.